Diari Oficial de la Generalitat Valenciana


Sumari del DOGV 4981, del 08-04-2005 (2005/3030)

RESOLUCIÓ de 8 de març de 2005, del conseller d'Infraestructures i Transport per la qual es convoca l'alçament d'actes prèvies a l'ocupació de determinades finques afectades per la línia subterrània trifàsica 20 kV, des del suport p/s, que cal situar davant del núm. 20 del carrer Ciudad Jardín fins al centre de transformació d'Iberdrola en el carrer Travesía Dos, amb la retirada d'un tram mixt existent, V-411/01, en el terme municipal de Gilet (València). Expedient d'expropiació forçosa JUEXPR/2005/7 ATLINE/2001/826.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/3030


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 8 de març de 2005, del conseller d'Infraestructures i Transport per la qual es convoca l'alçament d'actes prèvies a l'ocupació de determinades finques afectades per la línia subterrània trifàsica 20 kV, des del suport p/s, que cal situar davant del núm. 20 del carrer Ciudad Jardín fins al centre de transformació d'Iberdrola en el carrer Travesía Dos, amb la retirada d'un tram mixt existent, V-411/01, en el terme municipal de Gilet (València). Expedient d'expropiació forçosa JUEXPR/2005/7 ATLINE/2001/826. [2005/3030]
  
En data 28 de març de 2003, el Servici Territorial d'Indústria i Energia de València, es va dictar resolució per la qual es va autoritzar a Iberdrola Distribución Eléctrica, SAU, i es va declarar en concret, la utilitat pública i es va aprovar el projecte d'execució, de la instal·lació elèctrica línia subterrània trifàsica 20 kV, des del suport p/s, que cal situar davant del núm. 20 del carrer Ciudad Jardín fins al centre de transformació d'Iberdrola en el carrer Travesía Dos, amb la retirada d'un tram mixt existent (Gilet). La declaració d'utilitat pública esmentada, d'acord amb el que disposa l'article 54 de la Llei 54/1997, de 27 de novembre, del Sector Elèctric, comporta la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats en els ajuntaments on es troben les finques afectades, com a punt de reunió perquè, de conformitat amb el procediment que establix l'article esmentat, portar a terme l'alçament d'actes prèvies a l'ocupació i, si cal, les d'ocupació definitiva.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada i presentar els documents acreditatius de la titularitat i l'últim rebut de la contribució. Poden anar acompanyats dels perits i un notari, si ho estimen oportú, amb les despeses a càrrec seu.
  
L'alçament d'actes tindrà lloc el dia 10 de maig de 2005 a l'Ajuntament de Gilet.
  
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà en el tauler d'edictes de l'ajuntament indicat i en l'annex.
  
Cal comunicar que esta publicació es realitza també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.
  
En l'expedient d'expropiació Iberdrola Distribución Eléctrica, SAU, assumirà la condició de beneficiària.